Omukulukadhi gumwe ngoka a li a mono okafo kehiyo komweelo gwosikola okwa pula kutya olye ta popiwa naye kombinga yoshiningwanima shoka. Okwa li a kumwa noonkondo sho a lombwelwa a popye nokakadhona koomvula 10. María Isabel okwa popi ti imemeha ta ti: “[Omukulukadhi ngoka] okwa li a tega omuntu a kaha oye e ye kuye.” Sho María Isabel e mu pe okafo kehiyo e te mu yelithile paufupi, okwa li a pula ondjukithi yomukulukadhi ngoka, opo aavali ye ye ke mu talele po yo ye ke mu lombwele oshindji kombinga yUukwaniilwa waKalunga. Omukulukadhi ngoka okwa li e ya kEdhimbuluko nosho wo aantu yalwe 26, naashika osha li sha nyanyudha aauvithi ayehe 20 mboka haya longo moshitopolwa moka hamu popiwa elaka lyOshimapudungun. Ngashingeyi ongundu ndjoka oyi li egongalo tali humu komeho!